Jaano Martin Ots

Jaano Martin Ots (sündinud 30. mail 1969 Tallinnas) on eesti ajakirjanik, kommunikatsiooniekspert, projektijuht, meresõiduentusiast ning mitme raamatu autor.
Ta on tegutsenud ajakirjaniku ja toimetajana erinevates ajalehtedes, ajakirjades, raadio- ja TV-jaamades ning uudisteagentuurides. Paralleelselt õpingutega Tartu Ülikoolis töötas Ots uudisteagentuuri ETA korrespondendina, ajalehe "Den za Dnjom" asutaja ja vastutava väljaandja ning Narva ajalehe "Põhja Kodu" peatoimetajana.
Ots oli Eesti esimese PR-firma Avalike Suhete Agentuur asutaja ja juht ning on tegutsenud kommunikatsiooninõustajana nii riiklikes kui eraõiguslikes organisatsioonides, muuhulgas Tallinna linnapea nõunikuna (Robert Lepikson ja Tõnis Palts) ning siseministeeriumi kantsleri nõunikuna. 
Purjelaua-, purjetamise ja teiste veespordialade entusiastina on Ots pikka aega tegelenud purjelauakoolituste, võistluste ning surfilaagrite korraldamisega Eesti Purjelaualiidus ja surfiklubis Aloha. Ta on olnud Tallinna Purjelauakooli asutaja ja "Surfilaagri" formaadi looja. 
Hetkel tegutseb ta kommunikatsioonifirma OP Communications juhi ja kommunikatsiooniprojektide juhina.
Haridus ja erialad.
Ots on lõpetanud 1987. aastal Tallinna Reaalkooli, õppinud Tartu Ülikoolis ajakirjandust (1987–1994), EBS-s projektijuhtimist, Eesti Mereakadeemias hüdrograafiat ning veeteede haldamist ja ohutuse korraldamist. Revali Merekoolis on ta läbinud erinevaid mereerialaseid koolitusi. Ta on läbinud vabatahtliku merepäästja koolituse, omandanud raadioside operaatori, väikelaevajuhi ja hobisukelduja (OWD) tunnistused ning saanud meretuletõrje ja vette kukkunud helikopterist evakueerumise (HUET) sertifikaadid.
Tööalane tegevus.
Ots on pidevalt töötanud meedia- ja kommunikatsioonivaldkonnas ning ühendanud selle oma meresõiduhobi ja missiooniga edendada Eesti meresõidukultuuri ja mereharidust. Tema olulisemad töökohad:
Eesti Meremuuseumi kommunikatsioonijuht (2023–2024)
Postimees Grupi merendustoimetaja (2018–2022)
Moderaator avalikel aruteludel (nt Meremess, Arvamusfestival)
Ajakirjade "Paat" ja "Merendus" peatoimetaja (2010–2017) Paat (ajakiri)
PR - agentuuritöö ja kommunikatsioonijuhtimine.
1995. aastal asutas Avalike Suhete Agentuuri AS Ots &amp; Partnerid ning juhtis seda ligi 8 aastat.
Tallinna linnapea meedianõunik (Robert Lepikson 1996–1997, Tõnis Palts 2004–2005)
Siseministeeriumi kommunikatsiooninõunik
Eesti Meremuuseumi kommunikatsioonijuht
Projektijuhtimine ja arendustegevus.
MTÜ Destination Pärnu tegevuse käivitamine (2022)
Eesti Väikesadamate Arenduskeskuse juhatuse liige (2010–2021), juhtides sadamate arendusprojekte (sh Munalaiu, Kihnu, Ruhnu, Kalana, Sõru, Varbla, Värati, Kõiguste)
Merendustegevus ja vabatahtlik pääste.
Admiral Bellingshauseni meeskonnaliige Arktika ekspeditsioonil (2021)
Aloha Surfikeskuse instruktor (2011–2022)
Eesti Purjelaualiidu peasekretär (2008–2011)
Eesti Vabatahtliku Mere- ja Järvepääste ühingus juhatuse liige (2017–2022)
Trossi mereabisüsteemi tiimi liige
Osalenud merenduspoliitika töögruppides ja esindanud Eestit rahvusvahelistel merendusfoorumitel
Raamatud.
"Kaval Kilk ja kaksteist lolli" (2015)
"Estonian Cruising Guide" (2015, koos Hillar Kukega)
"Paadi ja ridvaga Eestimaa jõgedel" (2014, koos fotograaf Hanno Kasega)
"Rein Purpur" (2006, koos kaasautor Laur Siboldiga)
"Surf 2 lugu" (2004, koos kaasautor Karmo Kalkiga)
Ühiskondlik tegevus.
Hiiumaa Jahtklubi Dago liige
Pärnu Jahtklubi liige
Eesti Purjelaualiidu liige
Tema kutsumus on tugevdada Eesti merekultuuri ja rannarahva piirkondlikku identiteeti, arendada kogukonnategevust ning toetada turvalist ja teadlikku merekasutust. 
Viited.
Äripäev: Allikaviiteta hinnang ei sobi uudisloosse
ERR Eeter: Vabatahtlikud merepäästjad aitavad hättasattunuid
ERR Vikerraadio: Meremuuseum kogub Naissaarega seotud esemeid
https://ekspress.delfi.ee/artikkel/33894987/jaano-martin-ots-mereriik-kus-merel-kaivad-vahesed 
Eesti Väikesadamate Arenduskeskus. EVAK.ee
CV Keskus. Jaano Martin Ots CV
https://www.aripaev.ee/arvamused/2017/03/07/jaano-martin-ots-vaikesadam-paastab-rannikuala
OP Communications OÜ. Inforegister